சொற்கள் முழுமையாக எழுதப்படும். எடுத்துக்காட்டாக ' நல்லாச் சாப்ட்டான் ' என்பது பேச்சுமொழி. ' நன்றாகச் சாப்பிட்டான் ' என்பது எழுத்துமொழி. தெரிந்து தெளிவோம் பேச்சு மொழிக்கும் எழுத்து மொழிக்கும் இடையே பெரிய அளவில் வேறுபாடு இருந்தால் அஃது இரட்டை வழக்கு மொழி ( Diglossic Language ) எனப்படும். தமிழில் பழங்காலம் முதலே பேச்சு மொழிக்கும் எழுத்து மொழிக்கும் இடையே வேறுபாடு இருந்துள்ளது. தொல்காப்பியர் இவற்றை உலக வழக்கு , செய்யுள் வழக்கு என்று கூறியுள்ளார். பேச்சுமொழியில் உணர்ச்சிக் கூறுகள் அதிகமாக இருக்கும்.